ข้อบัญญัติองค์การบริหารส่วนตำบลเกาะเทโพเรื่องการควบคุมการประกอบกิจการตู้น้ำดื่มหยอดเหรียญพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลเกาะเทโพ ว่าด้วยการควบคุมการประกอบกิจการตู้น้ำดื่มหยอดเหรียญอาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๓๒ มาตรา ๕๔ มาตรา ๔๔ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม พ.ศ.๒๕๓๕ องค์การบริหารส่วนตำบลเกาะเทโพโดยได้รับความเห็นชอบของสภาองค์การบริหารส่วนตำบลเกาะเทโพและนายอำเภอเมืองอุทัยธานีจึงตราข้อบัญญัติขึ้นไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลเกาะเทโพเรื่อง การควบคุมการประกอบกิจการตู้น้ำหยอดเหรียญ พ.ศ. ๒๕๖๐ข้อ ๒ข้อบัญญัตินี้ให้ใช้บังคับภายในเขตองค์การบริหารส่วนตำบลเกาะเทโพตั้งแต่วันที่ได้ประกาศไว้โดยเปิดเผยณ ที่ทำการองค์การบริหารส่วนตำบลเกาะเทโพข้อ ๓ บรรดาข้อบัญญัติประกาศ ระเบียบ คำสั่งอื่นใดในส่วนที่ได้ตราไว้แล้วในข้อบัญญัตินี้ซึ่งขัดหรือแย้งกับข้อบัญญัตินี้ให้ใช้บัญญัตินี้แทนข้อ ๔ ในข้อบัญญัตินี้กิจการตู้น้ำหยอดเหรียญ หมายความว่าสถานที่ที่ทำการผลิตน้ำบริโภคบรรจุขวดหรือใส่ภาชนะต่าง ๆโดยมีการจ่ายเงินเป็นค่าบริโภค ณ สถานที่ผลิตน้ำตู้น้ำดื่มหยอดเหรียญอัตโนมัติหมายความว่า ผลิตภัณฑ์สำหรับติดตั้งกับท่อจ่ายน้ำ เพื่อกรองน้ำให้สะอาดกำจัดสิ่งปนเปื้อน และสิ่งที่ไม่พึงประสงค์ในการดื่ม ได้แก่ ความขุ่น สี กลิ่นแบคทีเรียบางชนิดที่อาจปนเปื้อนในระบบส่งน้ำ ถังพักน้ำ หรือระบบท่อจ่ายน้ำซึ่งมีน้ำมากักเก็บไว้ และจำหน่ายให้กับผู้บริโภคโดยผ่านเครื่องอัตโนมัติเจ้าพนักงานท้องถิ่น หมายความว่านายกองค์การบริหารส่วนตำบลเกาะเทโพเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๕ผู้ประกอบกิจการตู้น้ำดื่มหยอดเหรียญต้องขอรับใบอนุญาตดำเนินกิจการที่เป็นอันตรายต่อสุขภาพต้องมีการควบคุมต้องปฏิบัติและจัดสถานที่สำหรับประกอบกิจการนั้นให้เป็นไปตามเงื่อนไขอันเกี่ยวด้วยสุขลักษณะ ซึ่งเจ้าพนักงานท้องถิ่นได้กำหนดไว้ตามควรแก่กรณีดังต่อไปนี้๕.๑ หลักเกณฑ์เกี่ยวกับสถานที่ตั้งสถานที่ตั้งตู้น้ำดื่มต้องอยู่ในที่ที่จะไม่ทำให้น้ำดื่มเกิดการปนเปื้อนได้ง่ายโดยต้องอยู่ห่างไกลจากบริเวณที่มีฝุ่นมากแหล่งระบายน้ำเสียและแหล่งขยะมูลฝอยต้องเป็นสถานที่ที่ไม่มีแหล่งแมลงและสัตว์พาหนะนำโรค บริเวณพื้นที่ที่ตั้งตู้น้ำไม่เฉอะแฉะสกปรกและมีการระบายน้ำที่ถูกสุขลักษณะการติดตั้งตู้ต้องยกระดับสูงจากพื้นอย่างน้อย๑๐ เซนติเมตรจัดให้มีอุปกรณ์เพียงพอและมีความสูงตามความเหมาะสมสำหรับวางภาชนะบรรจุน้ำ๕.๒ หลักเกณฑ์เกี่ยวกับคุณลักษณะตู้น้ำตู้น้ำและอุปกรณ์ต้องทำ จากวัสดุที่ไม่เป็นอันตรายต่อสุขภาพโดยตู้น้ำดื่มจะต้องมีความสะอาดอย่างสม่ำเสมอและไม่รั่วซึมรวมทั้งสามารถทำความสะอาดและเคลื่อนย้ายได้ง่ายหัวจ่ายน้ำและส่วนที่สัมผัสน้ำต้องทำจากวัสดุที่ใช้กับอาหารเท่านั้น(Food Grade) และหัวจ่ายน้ำต้องสูงจากพื้นไม่น้อยกว่า๖๐ เซนติเมตร แหล่งน้ำที่นำมาใช้ต้องมีคุณภาพดี เช่น น้ำประปา น้ำจากบ่อบาดาลในกรณีที่ผู้ประกอบกิจการ๕.๓ หลักเกณฑ์เกี่ยวกับแหล่งน้ำและการปรับปรุงคุณภาพน้ำแหล่งน้ำที่นำมาใช้ต้องมีคุณภาพดี เช่น น้ำประปา น้ำจากบ่อบาดาลกรณีที่ผู้ประกอบกิจการผลิตน้ำเพื่อใช้ในการประกอบกิจการเองต้องมีระบบการตรวจสอบการควบคุมและการปรับปรุงคุณภาพน้ำที่ผลิตให้มีคุณภาพดีมีการปรับปรุงคุณภาพน้ำตามความจำเป็นของคุณภาพแหล่งน้ำเพื่อให้ได้น้ำบริโภคที่มีคุณภาพทางด้านกายภาพ เคมี และแบคทีเรียอย่างน้อย ๑ครั้ง/ปีมีการเก็บตัวอย่างน้ำส่งตรวจวิเคราะห์ทางด้านแบคทีเรียโดยใช้ชุดตรวจวัดอย่างง่ายในภาคสนามอย่างน้อย ๑ ครั้ง/เดือน๕.๔ หลักเกณฑ์เกี่ยวกับการบำรุงรักษาและการทำความสะอาด๕.๔.๑ มีการทำความสะอาดสถานที่และบริเวณที่ตั้งของตู้น้ำเป็นประจำ๕.๔.๒ บำรุงรักษาตามตารางแผนการปฏิบัติงานอย่างสม่ำเสมอ๕.๔.๓ ล้างทำความสะอาดถังเก็บน้ำภายในตู้อย่างน้อย ๑ ครั้ง/เดือน๕.๔.๔ล้างทำความสะอาดและเปลี่ยนวัสดุกรองตามระยะเวลาข้อแนะนำผลิตภัณฑ์ที่กำหนดหรือเมื่อพบการตรวจผิดปกติเกินมาตรฐาน๕.๕ หลักเกณฑ์เกี่ยวกับการบันทึกและการรายงาน๕.๕.๑ ต้องจัดทำระบบข้อมูลและการรายงานอย่างสม่ำเสมอ๕.๕.๒ บำรุงรักษาตามตารางแผนปฏิบัติงานอย่างสม่ำเสมอ๕.๕.๓ รวบรวมข้อมูลผลการตรวจสอบคุณภาพน้ำของหน่วยงานที่เกี่ยวข้อง๕.๕.๔ จัดให้มีสัญลักษณ์แสดงคุณภาพน้ำบริโภคได้มาตรฐานหรือปรับปรุงต่อผู้บริโภคอย่างเปิดเผยเป็นประจำวันข้อ ๖ให้เจ้าพนักงานท้องถิ่นมีอำนาจผ่อนผันผู้ขอรับใบอนุญาตงดเว้นการปฏิบัติตามเงื่อนไขข้อ ๕เพียงเท่าที่เห็นสมควร หรือเปลี่ยนแปลงอย่างใดเพื่อให้เหมาะสมแก่การดำเนินกิจการที่เป็นอันตรายต่อสุขภาพต้องมีการควบคุมเมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขออนุญาตแล้ว ปรากฏว่าถูกต้องตามหลักเกณฑ์วิธีการและเงื่อนไขที่กำหนดไว้ให้ออกใบอนุญาตหรือมีหนังสือแจ้งคำสั่งไม่อนุญาตพร้อมเหตุผลให้ผู้ขออนุญาตทราบกรณีไม่อาจออกใบอนุญาตได้ภายใน ๓๐ วันนับแต่วันที่ได้รับคำร้องแต่ถ้าปรากฏว่าคำขอดังกล่าว ไม่ถูกต้องหรือไม่สมบูรณ์ ให้เจ้าพนักงานท้องถิ่นรวบรวมความไม่ถูกต้องหรือไม่สมบูรณ์ทั้งหมดแจ้งให้ผู้ขอรับใบอนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่ต้องส่งคืนคำขอแก่ผู้ขอรับใบอนุญาตให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายใน ๑๕วันนับแต่วันที่ได้รับคำขอในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาออกไปได้อีกไม่เกิน ๒ ครั้ง ครั้งละไม่เกิน ๑๕ วันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้แล้วนั้น แล้วแต่กรณีข้อ ๗ถ้าเจ้าพนักงานสาธารณสุขตรวจพบเหตุที่ไม่ถูกต้องหรือมีการกระทำใด ๆที่ฝ่าฝืนพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้ในอันที่จะมีผลกระทบต่อสภาวะความเป็นอยู่ที่ไม่เหมาะสมกับการดำรงชีพของประชาชนหรือจะเป็นอันตรายอย่างร้ายแรงต่อสุขภาพของประชาชนเป็นส่วนรวมซึ่งสมควรจะดำเนินการแก้ไขโดยเร่งด่วนให้เจ้าพนักงานสาธารณสุขมีอำนาจออกคำสั่งให้ผู้กระทำการไม่ถูกต้องหรือฝ่าฝืนดังกล่าวแก้ไขหรือระงับเหตุนั้นได้ตามสมควรและให้แจ้งให้เจ้าพนักงานท้องถิ่นทราบข้อ ๘ ถ้าผู้ได้รับใบอนุญาตประกอบกิจการที่เป็นอันตรายต่อสุขภาพไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้ หรือเงื่อนไขที่จะระบุไว้ในใบอนุญาตในเรื่องที่กำหนดในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกิน๑๕ วันข้อ ๙ ใบอนุญาตให้มีอายุ ๑ปีนับแต่วันที่ได้รับใบอนุญาตข้อ ๑๐ ผู้ได้รับใบอนุญาตประสงค์จะขอต่ออายุใบอนุญาตดังกล่าวจะต้องยื่นคำขอต่ออายุใบอนุญาตภายใน๓๐ วันก่อนวันสิ้นอายุใบอนุญาต ถ้ามิได้เสียค่าธรรมเนียมภายในเวลาที่กำหนด ให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปข้อ ๑๑ ผู้ได้รับใบอนุญาตประสงค์จะขอต่ออายุใบอนุญาตต่อเจ้าพนักงานท้องถิ่นตามอัตราค่าธรรมเนียมการออกใบอนุญาตที่กำหนดไว้ท้ายข้อบัญญัตินี้ข้อ ๑๒ ผู้ได้รับใบอนุญาตประกอบกิจการจะต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๑๓เมื่อผู้ได้รับอนุญาตไม่ประสงค์จะประกอบกิจการต่อไปให้ยื่นคำร้องบอกเลิกกิจการต่อเจ้าพนักงานท้องถิ่นข้อ ๑๔เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาตถูกสั่งพักใช้ใบอนุญาตตั้งแต่ ๒ ครั้งขึ้นไปและมีเหตุที่จะต้องถูกสั่งพักใช้ใบอนุญาตอีกหรือผู้ได้รับใบอนุญาตต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕ กฎกระทรวงหรือความเป็นอยู่ที่เหมาะสมกับการดำรงชีพของประชาชนข้อ ๑๕ผู้ประกอบกิจการน้ำดื่มหยอดเหรียญรายใดไม่ปฏิบัติตามหรือฝ่าฝืนข้อบัญญัตินี้ ต้องระวางโทษปรับไม่เกิน ๑,๐๐๐บาทข้อ ๑๖ให้นายกองค์การบริหารส่วนตำบลเกาะเทโพรักษาการให้เป็นไปตามข้อบัญญัตินี้และให้มีอำนาจออกข้อบังคับ ระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้ประกาศ ณ วันที่ ๓๑ ตุลาคม พ.ศ. ๒๕๖๐มะลิ อินทร์เอมนายกองค์การบริหารส่วนตำบลเกาะเทโพ[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลเกาะเทโพเรื่อง การควบคุมการประกอบกิจการตู้น้ำดื่มหยอดเหรียญ พ.ศ. ๒๕๖๐๒. แบบคำขอรับใบอนุญาตประกอบกิจการควบคุมการประกอบกิจการตู้น้ำดื่มหยอดเหรียญ๓. แบบคำขอต่ออายุใบอนุญาตประกอบกิจการควบคุมการประกอบกิจการตู้น้ำดื่มหยอดเหรียญ๔. ใบอนุญาตประกอบกิจการควบคุมการประกอบกิจการตู้น้ำดื่มหยอดเหรียญ(ดูข้อมูลจากภาพกฎหมาย)ปุณิกา/จัดทำ๒๕ กุมภาพันธ์ ๒๕๖๒[๑] ราชกิจจานุเบกษา เล่ม ๑๓๕/ตอนพิเศษ๑๑๒ ง/หน้า ๓๒๑/๑๘ พฤษภาคม ๒๕๖๑